ΠΕΡΙΕΧΟΜΕΝΑ
ΑΠΟΦΑΣΕΙΣ
Λήψη μέτρου περί απόσυρσης του ενισχυτή σήματος κινητής τηλεφωνίας με εμπορική ονομασία
HANPHOENIX SR-LCE70/22-H, που κατασκευάζεται από την Hanphoenix International Limited
από την ελληνική αγορά, σύμφωνα με την ενωσιακή διαδικασία προστασίας και διασφάλισης του
άρθρου 41 του π.δ. 98/2017.
Παροχή πληροφοριών στην ΕΕΤΤ από τους φορείς παροχής ταχυδρομικών υπηρεσιών μέσω
ερωτηματολογίων.
ΑΠΟΦΑΣΕΙΣ
Αριθμ. 1147/1
(1)
Λήψη μέτρου περί απόσυρσης του ενισχυτή σήματος κινητής τηλεφωνίας με εμπορική ονομα-
σία HANPHOENIX SR-LCE70/22-H, που κατασκευάζεται από την Hanphoenix International Limited
από την ελληνική αγορά, σύμφωνα με την ενωσιακή διαδικασία προστασίας και διασφάλισης
του άρθρου 41 του π.δ. 98/2017.
Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ
ΤΑΧΥΔΡΟΜΕΙΩΝ (ΕΕΤΤ)
Έχοντας υπόψη:
α. Τον ν. 4727/2020 «Ψηφιακή διακυβέρνηση (Ενσωμάτωση στην Ελληνική Νομοθεσία της Οδηγίας ΕΕ
2029/2102 και της Οδηγίας ΕΕ 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας ΕΕ 2018/1972) και άλλες διατάξεις», ιδίως
το άρθρο 113 παρ. 2, στοιχ. ιστ’ και κθ’ αυτού (Α’ 184).
β. Τον Κανονισμό ΕΕ 2019/1020 του Ευρωπαϊκού Κοινοβουλίου και του Συμβουλίου της 20ης Ιουνίου 2019 για
την εποπτεία της αγοράς και τη συμμόρφωση των προϊόντων και για την κατάργηση της Οδηγίας 2004/42/ΕΚ και
των κανονισμών (ΕΚ) 765/2008 και (ΕΕ) αριθμ. 305/2011».
γ. Το π.δ. 98/2017 «Εναρμόνιση της Ελληνικής Νομοθεσίας προς την Οδηγία 2014/53/ΕΕ του Ευρωπαϊκού
Κοινοβουλίου και του Συμβουλίου της 16ης Απριλίου
2014 (ΕΕ L 153/22.05.2014) σχετικά με την διαθεσιμότητα ραδιοεξοπλισμού στην αγορά και την κατάργηση
της Οδηγίας 1999/5/ΕΚ» (Α’ 139) όπως έχει τροποποιηθεί
και ισχύει με το π.δ. 53/2024 «Ενσωμάτωση της Οδηγίας
(ΕΕ) 2022/2380 του Ευρωπαϊκού Κοινοβουλίου και του
Συμβουλίου της 23ης Νοεμβρίου 2022 για την τροποποίηση της Οδηγίας 2014/53/ΕΕ σχετικά με την εναρμό-
νιση των νομοθεσιών των κρατών μελών σχετικά με τη
διαθεσιμότητα ραδιοεξοπλισμού στην αγορά (L 315) Τροποποίηση του π.δ. 98/2017 (Α’ 139) ’’Εναρμόνιση
της Ελληνικής Νομοθεσίας προς την Οδηγία 2014/53/
ΕΕ του Ευρωπαϊκού Κοινοβουλίου και του Συμβουλίου
της 16ης Απριλίου 2014 (ΕΕ L 153/22.05.2014) σχετικά
με την διαθεσιμότητα ραδιοεξοπλισμού στην αγορά και
την κατάργηση της Οδηγίας 1999/5/ΕΚ”» (Α’ 152).
δ. Την ανάρτηση 2014/53/EU-E-240528-17671 με ημερομηνία 28/05/2024 της Ισπανικής Αρχής (SETELECO
Secretaría de Estado de Telecomunicaciones e
Infraestructuras Digitales), μέσω του Συστήματος Πληροφοριών και Επικοινωνίας για την Εποπτεία της αγοράς
(Information and Communication System for Market
Surveillance- ICSMS) διαδικασίας αντιμετώπισης ραδιοεξοπλισμού που παρουσιάζει κίνδυνο και αφορά σε
ενισχυτή σήματος κινητής τηλεφωνίας (GSM Repeater),
με εμπορική ονομασία HANPHOENIX SR-LCE70/22-H,
που κατασκευάζεται από την Hanphoenix International
Limited και υπάγεται στην Οδηγία 2014/53/ΕΕ.
ε. Την υπ’ αρ. ΕΕΤΤ 38242/12-03-2025 Εισήγηση της
αρμόδιας Υπηρεσίας της ΕΕΤΤ.
στ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ,
και ύστερα από προφορική εισήγηση του Αντιπροέδρου Τηλεπικοινωνιών.
Επειδή:
1. Σύμφωνα με το άρθρο 41 του π.δ. 98/2017 «Αν μέτρο που λαμβάνεται από όργανο άλλου κράτους μέλους
δυνάμει του άρθρου 40 της Οδηγίας θεωρηθεί δικαιολογημένο από την Ευρωπαϊκή Επιτροπή η ΕΕΤΤ, κατόπιν
ενημέρωσης της Κεντρικής Υπηρεσίας του Υπουργείου,
λαμβάνει όλα τα αναγκαία μέτρα για να εξασφαλίσει ότι
ο μη συμβατός ραδιοεξοπλισμός αποσύρεται ή ανακαλείται από την ελληνική αγορά και ενημερώνει την Ευ-
ρωπαϊκή Επιτροπή σχετικά».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2187
07.05.2025 08:52:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2187/06.05.2025
2. Εν προκειμένω, αναρτήθηκε στο σύστημα πληροφοριών και επικοινωνίας για την εποπτεία της αγοράς
ICSMS στις 28/05/2024 η διαπίστωση σχετικά με μη συμμόρφωση προς τις βασικές απαιτήσεις του προϊόντος
με εμπορική ονομασία HANPHOENIX SR-LCE70/22-H
που κατασκευάζεται από την Hanphoenix International
Limited και η λήψη του προσωρινού μέτρου της απόσυρσης από την Ισπανική αγορά.
3. Σύμφωνα με την ανωτέρω ανάρτηση η μη συμμόρφωση του προϊόντος έγκειται στην μη πλήρωση ουσιω-
δών απαιτήσεων της Οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου και ειδικότερα
στην μη εξασφάλιση των προβλεπόμενων σχετικά: α) με
την προστασία της υγείας και της ασφάλειας των προσώπων και των κατοικίδιων ζώων (άρθρο 3.1.α) και β) με την
αποδοτική χρήση του ραδιοφάσματος και την αποφυγή
επιβλαβών παρεμβολών (άρθρο 3.2).
4. Το ως άνω μέτρο κοινοποιήθηκε στις 28/05/2024
από την Ισπανική Αρχή μέσω του συστήματος ICSMS
στο πλαίσιο της προβλεπόμενης ενωσιακής διαδικασίας
προστασίας και διασφάλισης (άρθρο 41 σε συνδυασμό
με άρθρο 40 του π.δ. 98/2017, το οποίο έχει ενσωματώσει στην ελληνική έννομη τάξη την Οδηγία 2014/53/ΕΕ).
5. Σύμφωνα με το άρθρο 41 του π.δ. 98/2017 το ως άνω
μέτρο θεωρείται δικαιολογημένο, καθώς εντός χρονικού
διαστήματος τριών μηνών από την κοινοποίησή του δε
διατυπώθηκε ένσταση από την Ευρωπαϊκή Επιτροπή ή
άλλο κράτος μέλος και συνεπώς ισχύει για το σύνολο της
ενωσιακής αγοράς.
6. Κατά συνέπεια, το προσωρινό μέτρο της απόσυρσης
του προϊόντος με εμπορική ονομασία HANPHOENIX SRLCE70/22-H, που κατασκευάζεται από την Hanphoenix
International Limited, που περιλαμβάνεται στην κοινοποίηση 2014/53/EU-E-240528-17671, κατηγοριοποιείται
στο σύστημα ICSMS ως οριστικό (closed).
Για τους ανωτέρω λόγους, αποφασίζει:
1. Εντέλλεται, σύμφωνα με το άρθρο  41 του
π.δ. 98/2017, την απόσυρση του ενισχυτή σήματος κινητής τηλεφωνίας με εμπορική ονομασία HANPHOENIX SR-
LCE70/22-H, που κατασκευάζεται από την Hanphoenix
International Limited από την ελληνική αγορά, σε συνέχεια της αναφοράς 2014/53/EU-E-240528-17671 στο
σύστημα ICSMS και καλεί τους οικονομικούς φορείς που
διαθέτουν στην αγορά το εν λόγω προϊόν να προχωρήσουν στις απαραίτητες άμεσες ενέργειές τους.
2. Να ενημερωθεί, με ενέργειες του αρμόδιου τμήματος
Ραδιοεξοπλισμού της ΕΕΤΤ, το πληροφοριακό σύστημα
ICSMS αναφορικά με την υιοθέτηση του ως άνω μέτρου.
3. Η παρούσα απόφαση να αναρτηθεί, στο διαδικτυακό ιστότοπο της ΕΕΤΤ και να εκδοθεί σχετική ανακοί-
νωση/δελτίο τύπου, προκειμένου να ενημερωθεί το
καταναλωτικό κοινό και η αγορά.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 17 Μαρτίου 2025
Ο Πρόεδρος
ΚΩΝΣΤΑΝΤΙΝΟΣ ΜΑΣΣΕΛΟΣ
Αριθμ. 1147/2
(2)
Παροχή πληροφοριών στην ΕΕΤΤ από τους φορείς παροχής ταχυδρομικών υπηρεσιών μέσω
ερωτηματολογίων.
Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ
ΤΑΧΥΔΡΟΜΕΙΩΝ (ΕΕΤΤ)
Έχοντας υπόψη:
α. Τον ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 82),
β. τον ν. 4053/2012 «Ρύθμιση λειτουργίας της ταχυδρομικής αγοράς, θεμάτων ηλεκτρονικών επικοινωνιών και
άλλες διατάξεις» (Α’ 44), όπως ισχύει τροποποιηθείς, και
ιδιαίτερα τις διατάξεις του άρθρου 13 παρ. 1 εδαφ. ιβ’
και, του άρθρου 15 παρ. 1 αυτού,
γ. τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
και ιδίως το άρθρο 113,
δ. τον Κανονισμό (ΕΕ) 2018/644 του Ευρωπαϊκού Κοινοβουλίου και του Συμβουλίου της 18ης Απριλίου 2018,
σχετικά με τις υπηρεσίες διασυνοριακής παράδοσης δεμάτων (ΕΕ της 02ας.05.2018, αριθμός φύλλου L 112/19),
ε. τον Εκτελεστικό Κανονισμό (ΕΕ) 2018/1263 της Επιτροπής της 20ης Σεπτεμβρίου 2018 σχετικά με την κα-
τάρτιση των εντύπων υποβολής πληροφοριών από τους
φορείς παροχής υπηρεσιών παράδοσης δεμάτων, σύμφωνα με τον Κανονισμό (ΕΕ) 2018/644 του Ευρωπαϊκού
Κοινοβουλίου και του Συμβουλίου (ΕΕ της 21ης.09.2018,
αριθμός φύλλου L 238/65),
στ. την υπ’ αρ. 996/08/22-6-2021 απόφαση της ΕΕΤΤ
«Έγκριση Οργανισμού της Εθνικής Επιτροπής Τηλεπικοινωνιών και Ταχυδρομείων» (Β’ 3367),
ζ. την υπ’ αρ. 1101/3/2024 απόφαση της ΕΕΤΤ «Κανονισμός Γενικών και Ειδικών Αδειών και όρων παροχής
ταχυδρομικών υπηρεσιών» (Β’ 1670), όπως ισχύει, ιδίως,
τις διατάξεις του άρθρου 10,
η. την υπ’ αρ. 910/003/2019 απόφαση της ΕΕΤΤ «Κανονισμός σχετικά με την εφαρμογή των διατάξεων των
άρθρων 1 έως και 6 του Κανονισμού (ΕΕ) 2018/644 για τις
υπηρεσίες διασυνοριακής παράδοσης δεμάτων» (Β’ 4100),
θ. το γεγονός ότι από την απόφαση αυτή δεν δημιουργείται δαπάνη σε βάρος του κρατικού προϋπολογισμού,
ούτε σε βάρος του προϋπολογισμού της ΕΕΤΤ,
ι. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ,
ια. την υπ’ αρ. 38243/12-03-2025 εισήγηση της αρμόδιας υπηρεσίας της ΕΕΤΤ
και ύστερα από προφορική εισήγηση των Προέδρου
και Αντιπροέδρου της ΕΕΤΤ (καθηγητή Κωνσταντίνου
Μασσέλου και Δρ Σπυρίδωνα Παντελή), αποφασίζει:
1. Ορίζει ότι υπόχρεοι πάροχοι υποβολής στοιχείων
μέσω των ερωτηματολογίων είναι όλοι οι αδειοδοτημένοι πάροχοι ταχυδρομικών υπηρεσιών με Γενική Άδεια
ή Ειδική Άδεια, των οποίων, ο κύκλος εργασιών του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2187/06.05.2025
2024 από ταχυδρομικές δραστηριότητες, υπερβαίνει
τις 100.000 ευρώ.
2. Εγκρίνει τα ερωτηματολόγια, που πρέπει να συμπληρωθούν από τους υπόχρεους παρόχους και τις σχετικές
οδηγίες συμπλήρωσης, που τα συνοδεύουν. Τα ερωτηματολόγια αφορούν τη συλλογή ποσοτικών και ποιοτικών
δεδομένων που αφορούν στην οικονομική χρήση 2024.
Οι ζητούμενες πληροφορίες καθώς και το απαιτούμενο
επίπεδο λεπτομέρειας περιγράφονται στα σχετικά αρχεία
των ερωτηματολογίων Γενικής Άδειας και Ειδικής Άδειας,
που βρίσκονται αναρτημένα στην ιστοσελίδα της ΕΕΤΤ.
3. Εντέλλεται την ανάρτηση, στην ιστοσελίδα της ΕΕΤΤ,
των ως άνω υπό (2) σχετικών αρχείων ερωτηματολογίων
Γενικής Άδειας και Ειδικής Άδειας, στην ενότητα «Στοιχεία
Αγοράς > Απολογιστικά στοιχεία > Ταχυδρομικές υπηρεσίες > Στοιχεία ελληνικής αγοράς > Ερωτηματολόγια
αγοράς».
4. Ορίζει την 16η Μαΐου 2025, ως καταληκτική ημερομηνία, για την αποστολή στην ΕΕΤΤ των πλήρως συμπλη-
ρωμένων ερωτηματολογίων και ενδεχόμενων συνημμένων αρχείων, αποκλειστικά σε ηλεκτρονική μορφή, στην
ηλεκτρονική διεύθυνση postalstatistics@eett.gr.
5. Εντέλλεται την αποστολή ενημερωτικού ηλεκτρονικού μηνύματος σε όλες τις αδειοδοτημένες ταχυδρομι-
κές επιχειρήσεις με θέμα τη συμπλήρωση ερωτηματολογίων επιχειρήσεων με Γενική και Ειδική Άδεια έτους 2024.
6. Εξουσιοδοτεί τον Πρόεδρο αναπληρούμενο από τον
Αντιπροέδρο Ταχυδρομείων της ΕΕΤΤ, να εγκρίνει την
αποστολή αιτήματος συμπλήρωσης ερωτηματολογίων
και σε παρόχους ταχυδρομικών υπηρεσιών με κύκλο
εργασιών κατώτερων των 100.000 ευρώ.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 17 Μαρτίου 2025
Ο Πρόεδρος
ΚΩΝΣΤΑΝΤΙΝΟΣ ΜΑΣΣΕΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2187/06.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202187.pdf | Tokens: 12513]